pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล- ‘รมช.มนัญญา’ เปิดงาน "เทศกาลควายไทย อุทัยธานี" ครั้งที่ 11
วันอาทิตย์ที่ 5 มีนาคม 2566
‘รมช.มนัญญา’ เปิดงาน "เทศกาลควายไทย อุทัยธานี" ครั้งที่ 11
เปิดงาน "เทศกาลควายไทย อุทัยธานี" ครั้งที่ 11
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานพิธีเปิดงาน “เทศกาลควายไทย อุทัยธานี” ครั้งที่ 11 จัดขึ้นระหว่างวันที่ 4 - 5 มีนาคม 2566 ณ บริเวณเขื่อนวังร่มเกล้า จังหวัดอุทัยธานี วัตถุประสงค์ เพื่อให้เกษตรกรได้พบปะ เรียนรู้ แลกเปลี่ยนความคิดเห็นระหว่างเกษตรกรด้วยกัน ปราชญ์ด้านกระบือ และผู้ทรงคุณวุฒิ ตลอดจนเพื่อการอนุรักษ์ และใช้ประโยชน์ พัฒนาปรับปรุงพันธุ์กระบือของชาวอุทัยธานีให้ดียิ่งขึ้นไป รวมทั้งสร้างมูลค่าเพิ่มจากกระบือสวยงาม ช่วยกระตุ้นการซื้อขายกระบือในจังหวัดอุทัยธานี ให้มีปริมาณเพิ่มมากขึ้น ทั้งยังส่งเสริมให้เกษตรกรหันมาสนใจในการประกอบอาชีพการเลี้ยงกระบือ อนุรักษ์และใช้ประโยชน์จากกระบือมากขึ้น
รมช.มนัญญา กล่าวว่า กระทรวงเกษตรและสหกรณ์ ให้ความสําคัญกับภาคปศุสัตว์ โดยเฉพาะการเลี้ยงกระบือ ทั้งกระบือสวยงามและกระบือทั่วไป เนื่องจากเกษตรกรโดยส่วนใหญ่ในจังหวัดอุทัยธานีมีอาชีพทํานา อ้อยโรงงาน มันสําปะหลัง และข้าวโพดเลี้ยงสัตว์ ซึ่งอาชีพการเลี้ยงกระบือเป็นสินค้าเกษตรที่มีความสําคัญ 1 ใน 3 ของจังหวัดอุทัยธานี และยังเป็นอาชีพที่น่าสนใจ เพราะสามารถใช้วัสดุเหลือใช้ทางการเกษตรมาเป็นแหล่งอาหารได้ โดยกรมปศุสัตว์ได้เข้ามาส่งเสริมการเลี้ยงกระบือควบคู่ไปกับการทําแปลงพืชอาหารสัตว์พันธุ์ดี โดยเฉพาะหญ้าแพงโกลา และหญ้าอื่น ๆ ที่มีความเหมาะสมในสภาพพื้นที่ลุ่มนาข้าว เป็นการสร้างรายได้ในอาชีพนี้ได้เป็นอย่างดี
ทั้งนี้จากการจัดงานในทุก ๆ ปีที่ผ่านมา สามารถช่วยกระตุ้นให้การซื้อขายกระบือสวยงามและกระบือทั่วไปในจังหวัดอุทัยธานีมีปริมาณเพิ่มมากขึ้น รวมถึงการพัฒนาและปรับปรุงสายพันธ์ุกระบือ ทําให้ลูกกระบือที่เกิดมามีมูลค่าสูง โดยในปี 2565 พบว่า จังหวัดอุทัยธานีมีเกษตรกรผู้เลี้ยงกระบือ จํานวน 2,833 ราย จํานวนกระบือ 31,349 ตัว ปริมาณผลผลิตรวม 10,414 ตัว (กระบือสวยงาม 851 ตัว กระบือทั่วไป 9,427 ตัว) มูลค่ารวม 415.05 ล้านบาท (กระบือสวยงาม 85.1 ตัว กระบือทั่วไป 329.95 ตัว)
สําหรับภายในงานจัดให้มีการประกวดกระบือ ประกอบด้วย การประกวดกระบือลุ่มน้ําสะแกกรัง (เฉพาะกระบือในพื้นที่จังหวัดอุทัยธานี) จํานวน 20 รุ่น การประกวดกระบือทั่วไป จํานวน 20 รุ่น และการประกวดกระบือแกรนด์แชมป์ (Grand Champion) ชิงถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จํานวน 4 ถ้วย ประกอบด้วย กระบือลุ่มน้ําสะแกกรัง เพศผู้ เพศเมีย และกระบือทั่วไป เพศผู้ เพศเมีย ตามลําดับ นอกจากนั้นภายในงานยังจัดให้มีการแสดงนิทรรศการที่เกี่ยวข้องกับกระบือ การจําหน่ายสินค้าปศุสัตว์ และสินค้า OTOP อีกด้วย
รัฐบาลไทย-ข่าวทำเนียบรัฐบาล-โฆษกรัฐบาลเผยนายกรัฐมนตรีเข้าตรวจอาการปวดบวมที่มือด้านขวา แพทย์เข้าเฝือกอ่อนให้ และให้พักดูอาการ งดภารกิจไปต่างจังหวัด 5-7 วัน แต่ภารกิจที่ทำเนียบยังปฎิบัติหน้าที่ได้ตามปกติ
วันเสาร์ที่ 4 มีนาคม 2566
04/03/2566
โฆษกรัฐบาลเผยนายกรัฐมนตรีเข้าตรวจอาการปวดบวมที่มือด้านขวา แพทย์เข้าเฝือกอ่อนให้ และให้พักดูอาการ งดภารกิจไปต่างจังหวัด 5-7 วัน แต่ภารกิจที่ทําเนียบยังปฎิบัติหน้าที่ได้ตามปกติ
โฆษกรัฐบาลเผยนายกรัฐมนตรีเข้าตรวจอาการปวดบวมที่มือด้านขวา แพทย์เข้าเฝือกอ่อนให้ และให้พักดูอาการ งดภารกิจไปต่างจังหวัด 5-7 วัน แต่ภารกิจที่ทําเนียบยังปฎิบัติหน้าที่ได้ตามปกติ
วันนี้ (4 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ได้เข้าเยี่ยม พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ที่โรงพยาบาลพระมงกุฏเกล้า โดยนายกรัฐมนตรีได้เดินทางไปที่โรงพยาบาลเพื่อให้แพทย์ตรวจดูอาการปวดบวม ที่มือด้านขวา ซึ่งมีอาการบวมในช่วงเช้าตั้งแต่ก่อนเดินทางไปราชการที่ จ. อุดรธานี เมื่อวันพฤหัสบดีที่ 2 มีนาคม 2566 ที่ผ่านมา และมีอาการต่อเนื่องจนถึงเมื่อวานนี้ที่ได้ไปราชการที่ จ. อยุธยา
แพทย์ที่ตรวจอาการนายกรัฐมนตรีได้ฉีดยารักษาอาการอักเสบ ให้ยาปฏิชีวนะ ใส่เฝือกอ่อน และให้เฝ้าดูอาการคืนนี้เป็นเวลาหนึ่งคืนเพื่อตรวจอย่างละเอียดอีกครั้งก่อนคาสดว่าจะอนุญาตให้กลับบ้านได้ในวันพรุ่งนี้
ทั้งนี้ แพทย์ที่ให้การรักษานายกรัฐมนตรีได้ให้คําแนะนําว่า ขอให้งดภารกิจที่จะต้องเดินทางไปยังสถานที่ต่างๆ 5-7 วันซึ่งจะทําให้ท่านนายกรัฐมนตรี มีความจําเป็นต้องยกเลิกภารกิจไปจังหวัดราชบุรี และจังหวัดสงขลาตามคําแนะนําของแพทย์ แต่อย่างไรก็ตามท่านนายกรัฐมนตรีจะยังปฎิบัติหน้าที่ที่ทําเนียบรัฐบาลตามปกติ ก่อนประเมินอาการอีกครั้ง สําหรับภารกิจในวันศุกร์ที่จะถึงนี้ ที่มีกําหนดการไปปฎิบัติราชการที่ต่างจังหวัด
“ท่านนายกรัฐมนตรีขอขอบคุณทุกๆคนที่ห่วงใย ส่งกําลังใจมาถึงท่านในทุกช่องทาง ยืนยันว่ายังมีสุขภาพใจที่ดีและมีสุขภาพกายที่ดี มีเพียงมือที่ยังปวดบวม ยังสามารถทํางาน และปฏิบัติหน้าที่ได้ แต่คงต้องยกเลิกบางภารกิจในการเดินทางไปต่างจังหวัดเพื่อให้เป็นไปตามคําแนะนําของแพทย์” นายอนุชาฯ กล่าว
รัฐบาลไทย-ข่าวทำเนียบรัฐบาล-ผู้ตรวจราชการกระทรวงแรงงาน ลงพื้นที่สุพรรณบุรี ตรวจคัดกรองเบื้องต้นด้านแรงงานต่างด้าว
วันจันทร์ที่ 20 มีนาคม 2566
20/03/2566
ผู้ตรวจราชการกระทรวงแรงงาน ลงพื้นที่สุพรรณบุรี ตรวจคัดกรองเบื้องต้นด้านแรงงานต่างด้าว
ผู้ตรวจราชการกระทรวงแรงงาน ลงพื้นที่สุพรรณบุรี ตรวจคัดกรองเบื้องต้นด้านแรงงานต่างด้าว
วันที่20มีนาคม2566เวลา09.00น.นายนันทชัยปัญญาสุรฤทธิ์ผู้ตรวจราชการกระทรวงแรงงานพร้อมด้วยนางสาวปรียานันท์ลิขิตศานต์ผู้ตรวจราชการกรมกรมสวัสดิการและคุ้มครองแรงงานเข้าพบและหารือข้อราชการกับนายธีรยุทธ์จันทร์ดิษฐวงษ์รองผู้ว่าราชการจังหวัดสุพรรณบุรีในโอกาสลงพื้นที่ตรวจราชการของผู้ตรวจราชการกระทรวงแรงงานเพื่อติดตามการบริหารจัดการแรงงานต่างด้าวณห้องทํางานผู้ว่าราชการจังหวัดสุพรรณบุรีศาลากลางจังหวัดสุพรรณบุรี
จากนั้นผู้ตรวจราชการกระทรวงแรงงานเป็นประธานการประชุมหัวหน้าส่วนราชการในสังกัดกระทรวงแรงงานจังหวัดสุพรรณบุรีเพื่อรับฟังปัญหา/อุปสรรคในการดําเนินการตรวจคัดกรองเบื้องต้นการบังคับใช้แรงงานหรือบริการและการค้ามนุษย์ด้านแรงงานในแรงงานต่างด้าวตามมาตรฐานการปฏิบัติงานการตรวจคัดกรอง(SOP)ให้เป็นไปตามกลไกการส่งต่อระดับชาติโดยได้กําชับให้ส่วนราชการสังกัดกระทรวงแรงงานจังหวัดสุพรรณบุรีบูรณาการความร่วมมือกับสถานประกอบการในการดูแลคุ้มครองสิทธิของลูกจ้างแรงงานต่างด้าวให้ได้รับการปฏิบัติตามกฎหมายอย่างเท่าเทียมกับแรงงานไทยเช่นอัตราค่าจ้างขั้นต่ําการรักษาพยาบาลการทําประกันสังคมเป็นต้นเพื่อให้ลูกจ้างได้รับสวัสดิการจากสถานประกอบการอย่างเป็นธรรมและเป็นการป้องกันการเกิดปัญหาการค้ามนุษย์ในรูปแบบที่เลวร้ายซึ่งอาจจะส่งผลกระทบต่อการจัดลําดับสถานการณ์การค้ามนุษย์ของประเทศไทยให้อยู่ในระดับที่ต่ํากว่าเดิมอีกด้วยโดยมีนางจารุณีเขมะรังษีแรงงานจังหวัดสุพรรณบุรีและหัวหน้าส่วนราชการในสังกัดกระทรวงแรงงานจังหวัดพิจิตรเข้าร่วมการประชุมในครั้งนี้ณห้องประชุมขุนช้างชั้น3ศาลากลางจังหวัดสุพรรณบุรี
ทั้งนี้กระทรวงแรงงานมุ่งมั่นส่งเสริมป้องกันมิให้นายจ้าง/สถานประกอบกิจการเอารัดเอาเปรียบแรงงานต่างด้าวในสถานประกอบกิจการของตนเองซึ่งจะส่งผลให้การจัดลําดับสถานการณ์การค้ามนุษย์ของประเทศไทยจากTier 2ไปสู่Tier 1ตามความมุ่งหวังของกระทรวงแรงงานและรัฐบาลอย่างต่อเนื่อง
โอกาสเดียวกันนี้เวลา13.30น.นายนันทชัยปัญญาสุรฤทธิ์ผู้ตรวจราชการกระทรวงแรงงานนําคณะหัวหน้าส่วนราชการสังกัดกระทรวงแรงงานลงพื้นที่ตรวจเยี่ยมบริษัทฟ้าอรุณพืชผลเพื่อไทยจํากัดซึ่งเป็นสถานประกอบการประเภทกิจการประเภทผลิตปุ๋ยอินทรีย์ตั้งอยู่เลขที่5หมู่ที่14ตําบลจรเข้สามพันอําเภออู่ทองจังหวัดสุพรรณบุรีโดยมีนายธนารัตน์ใจสัจจะผู้จัดการโรงงานปุ๋ยฟ้าอรุณให้การต้อนรับเพื่อรับฟังปัญหาและให้คําแนะนําแก่ผู้ประกอบการเกี่ยวกับการใช้แบบคัดกรองรบ.1สําหรับสถานประกอบการแห่งนี้มีลูกจ้างขึ้นทะเบียนในระบบประกันสังคมทั้งหมด143คนแบ่งเป็นแรงงานต่างด้าวพื้นที่สูงจํานวน11คนแรงงานต่างด้างสัญชาติเมียนมาจํานวน131คนและแรงงานต่างด้างสัญชาติลาวจํานวน1คนได้แก่แรงงานนําเข้าตามระบบMOUจํานวน22คนและแรงงานต่างด้าวตามมติครม. 5ก.ค. 2565ที่มีใบอนุญาตทํางานถูกต้อง110คน
สําหรับสถานการณ์ด้านแรงงานของจังหวัดสุพรรณบุรี(ข้อมูลณเดือนมีนาคมปี2566)พบว่ามีแรงงานต่างด้าวที่ได้รับอนุญาตทํางานจํานวน12,667คนแบ่งเป็นสัญชาติเมียนมา10,737คนลาว634คนกัมพูชา1,296คน
+++++++++++++++++++
กองเผยแพร่และประชาสัมพันธ์
20มีนาคม2566
รัฐบาลไทย-ข่าวทำเนียบรัฐบาล-พม. จัดประชุม กผส. เผยช่วยเงินกู้ผู้สูงอายุประกอบอาชีพกว่า 85 ล้านบาท  พร้อมชูนายประยงค์ รณรงค์ เป็นผู้สูงอายุแห่งชาติ 2566
วันจันทร์ที่ 20 มีนาคม 2566
พม. จัดประชุม กผส. เผยช่วยเงินกู้ผู้สูงอายุประกอบอาชีพกว่า 85 ล้านบาท  พร้อมชูนายประยงค์ รณรงค์ เป็นผู้สูงอายุแห่งชาติ 2566
พม. จัดประชุม กผส. เผยช่วยเงินกู้ผู้สูงอายุประกอบอาชีพกว่า 85 ล้านบาท  พร้อมชูนายประยงค์ รณรงค์ เป็นผู้สูงอายุแห่งชาติ 2566
วันนี้ (20 มี.ค. 66) เวลา 11.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เข้าร่วมการประชุมคณะกรรมการผู้สูงอายุแห่งชาติ (กผส.) ครั้งที่ 1/2566 ผ่านระบบออนไลน์ Zoom Meeting ณ ห้องประชุมชั้น 9 กระทรวง พม. สะพานขาว กรุงเทพฯ ซึ่งจัดโดยกรมกิจการผู้สูงอายุ (ผส.) เพื่อขับเคลื่อนนโยบายการดําเนินงานด้านผู้สูงอายุ โดยมี นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุม พร้อมด้วยนางสาวแรมรุ้ง วรวัธ อธิบดีกรมกิจการผู้สูงอายุ และผู้แทนหน่วยงานที่เกี่ยวข้อง เข้าร่วม ณ ห้องประชุมศูนย์ปฏิบัติการโสมสวลี ชั้น 11 สํานักงานปลัดกระทรวงพาณิชย์
นายจุติ กล่าวว่า วันนี้ มีการรายงานเรื่องสําคัญให้ที่ประชุมรับทราบ ไม่ว่าจะเป็น 1) ความเห็นในส่วนที่เกี่ยวข้องต่อข้อเสนอนโยบายเบี้ยยังชีพผู้สูงอายุแบบใหม่ จากกระทรวงการคลัง สํานักงานคณะกรรมการกฤษฎีกา สํานักงานสภาพัฒนาการเศรษฐกิจและสังคมแห่งชาติ และสํานักงบประมาณ 2) มติคณะรัฐมนตรีต่อรายงานสถานการณ์ผู้สูงอายุไทย พ.ศ. 2564 3) ความคืบหน้าการจัดทํารายงานสถานการณ์ผู้สูงอายุไทย พ.ศ. 2565 4) ผลการคัดเลือกผู้แทนองค์กรเอกชนเป็นกรรมการผู้ทรงคุณวุฒิ ตามพระราชบัญญัติผู้สูงอายุ พ.ศ. 2546 มาตรา 4 (5) ในคณะกรรมการผู้สูงอายุแห่งชาติ (กผส.) 5) การจัดงานสมัชชาผู้สูงอายุระดับชาติรองรับสังคมสูงวัย ปี 2566 และ 6) ผลการดําเนินงานกองทุนผู้สูงอายุประจําปีงบประมาณ พ.ศ. 2566 ณ ปัจจุบัน มีการกู้ยืมเงินทุนประกอบอาชีพ จํานวน 2,993 ราย เป็นเงิน 85,931,394 บาท และสนับสนุนโครงการ จํานวน 77 โครงการ เป็นเงิน 8,290,936 บาท นอกจากนี้ ที่ประชุมได้พิจารณาให้ความเห็นชอบการประกาศสดุดีเกียรติคุณยกย่อง นายประยงค์ รณรงค์ อายุ 86 ปี ปราชญ์เกษตร เป็นผู้สูงอายุแห่งชาติ ประจําปีพุทธศักราช 2566
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-กรมทางหลวง ขยายทางหลวงหมายเลข 419 สายบ้านนาขา - บ้านควนปริง จังหวัดตรัง แล้วเสร็จ
วันจันทร์ที่ 20 มีนาคม 2566
กรมทางหลวง ขยายทางหลวงหมายเลข 419 สายบ้านนาขา - บ้านควนปริง จังหวัดตรัง แล้วเสร็จ
.....
กรมทางหลวง (ทล.) กระทรวงคมนาคม โดยสํานักก่อสร้างทางที่ 1 ได้ดําเนินโครงการก่อสร้างขยายทางหลวงหมายเลข 419 สายบ้านนาขา - บ้านควนปริง ถนนวงแหวนรอบเมืองตรัง (ด้านตะวันตก) จาก 2 ช่องจราจร เป็น 4 ช่องจราจร แล้วเสร็จ เพื่อเพิ่มประสิทธิภาพการคมนาคมขนส่ง ส่งเสริมการขยายตัวทางเศรษฐกิจ การค้า การลงทุน และสนับสนุน
ทางหลวงหมายเลข 419 เป็นถนนวงแหวนรอบเมืองตรัง มีระยะทางประมาณ 31.25 กิโลเมตร สภาพทางเดิมมีลักษณะเป็น 2 ช่องจราจร และมีปริมาณจราจรหนาแน่น พื้นที่โครงการอยู่ในช่วงบ้านนาขา - บ้านควนปริง มีจุดเริ่มต้นโครงการที่ กม. 1+691 สิ้นสุดที่ กม. 8+572 ระยะทางประมาณ 6.88 กิโลเมตร ผ่านพื้นที่ตําบลนาตาล่วง บางรัก และควนปริง อําเภอเมือง จังหวัดตรัง มีสถานที่ราชการ โรงเรียน และชุมชน ทล. จึงได้ก่อสร้างขยายช่องจราจรเพื่อเพิ่มความคล่องตัวและความปลอดภัยในการเดินทาง ตามมาตรฐานชั้นทางพิเศษ ขนาด 4 ช่องจราจร (ไป - กลับ ข้างละ 2 ช่องจราจร) ผิวทางแบบแอสฟัลท์คอนกรีต กว้างช่องละ 3.50 เมตร ไหล่ทางด้านในกว้าง 1.50 เมตร ด้านนอกกว้าง 2.50 เมตร เกาะกลางแบบเป็นร่อง และบริเวณทางแยกก่อสร้าง เป็นผิวทางคอนกรีตและเกาะกลางแบบยกเพื่อรองรับน้ําหนักบรรทุกและลดการเป็นร่องล้อของผิวจราจร รวมถึงก่อสร้างสะพานใหม่จํานวน 5 แห่ง ระบบระบายน้ํา พร้อมติดตั้งไฟฟ้าแสงสว่างและอุปกรณ์อํานวยความปลอดภัย วงเงินงบประมาณ 391.898 ล้านบาท ทั้งนี้ ทล. มีเป้าหมายที่จะขยายถนนวงแหวนรอบเมืองตรังให้มีขนาด 4 ช่องจราจร ต่อเนื่องตลอดสายทาง การดําเนินโครงการจะช่วยสนับสนุนด้านการคมนาคมขนส่งให้มีความสะดวก รวดเร็ว และปลอดภัยยิ่งขึ้น ลดปัญหาการจราจรชะลอตัวที่เกิดขึ้นในปัจจุบัน ส่งเสริมการขนส่งของท้องถิ่นและพื้นที่ใกล้เคียง เส้นทางนี้สามารถเชื่อมโยงการเดินทางจากอําเภอห้วยยอด มายังตัวเมืองจังหวัดตรังและอําเภอกันตัง สามารถเชื่อมโยงระบบโลจิสติกส์และการขนส่งทางน้ําและทางรางได้อีกด้วย
ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาคสาขาสงขลา เร่งตรวจสอบกรณีพบคราบน้ำมันรั่วไหล บริเวณชุมชนริมทะเล อำเภอสิงหนคร จังหวัดสงขลา
วันจันทร์ที่ 20 มีนาคม 2566
สํานักงานเจ้าท่าภูมิภาคสาขาสงขลา เร่งตรวจสอบกรณีพบคราบน้ํามันรั่วไหล บริเวณชุมชนริมทะเล อําเภอสิงหนคร จังหวัดสงขลา
...
สํานักงานเจ้าท่าภูมิภาคสาขาสงขลา เร่งตรวจสอบกรณีพบคราบน้ํามันรั่วไหล บริเวณชุมชนริมทะเล อําเภอสิงหนคร จังหวัดสงขลา
จากกรณีเจ้าของกระชังปลาและชาวบ้านบริเวณหัวเขา อําเภอสิงหนคร จังหวัดสงขลา นําเรือประมงพื้นบ้านปิดร่องน้ํา บริเวณหน้าท่าเทียบเรือบริษัทน้ํามันเอกชนรายใหญ่ ภายหลังได้รับผลกระทบจากคราบน้ํามันรั่วไหล กระชังปลาได้รับความเสียหาย ซึ่งบริษัทฯ ได้ลงพื้นที่กําจัดคราบน้ํามันแล้ว แต่ยังไม่มีมาตรการเยียวยาให้กับผู้ที่ได้รับผลกระทบ สํานักงานเจ้าท่าภูมิภาคสาขาสงขลาจึงได้ลงพื้นที่ตรวจสอบร่วมกับนายอําเภอสิงหนคร เทศบาลเมืองสิงหนคร บริษัท ปตท. สํารวจและผลิตปิโตรเลียม จํากัด (มหาชน) กรมทรัพยากรทางทะเลและชายฝั่ง สํานักงานทรัพยากรธรรมชาติและสิ่งแวดล้อมจังหวัดสงขลา กรมป้องกันและบรรเทาสาธารณภัยสงขลา และกองทัพเรือภาค 2 พร้อมทั้งร่วมหารือเหตุน้ํามันรั่วไหลปะปนกับน้ําทะเลบริเวณแนวชายฝั่ง และการเยียวยาให้กับผู้ที่ได้รับผลกระทบได้ข้อสรุป ดังนี้
1. ชาวบ้านบริเวณชุมชนริมทะเล ด้านหลังสุสานสุรัยมานซาร์ หมู่ที่ 1 ตําบลสิงหนคร อําเภอสิงหนคร จังหวัดสงขลา มีอาชีพเลี้ยงปลาในกระชัง อาทิ ปลากะพง ปลาหม้อแตก ปลาเก๋า ปลาอังจ้อ โดยมีกระชังปลา ประมาณ 500 กระชัง
2. บริเวณแนวชายฝั่งที่น้ําทะเลขึ้น – ลง ตลอดแนวยาวประมาณ 300 เมตร ปรากฏคราบน้ําสีน้ําตาล ไม่มีคราบน้ํามันเกาะในน้ําทะเล ไม่มีกลิ่นน้ํามัน จากการสอบถามชาวบ้านในพื้นที่ทราบว่า หากสัมผัสน้ําทะเลบริเวณดังกล่าวจะเกิดอาการคัน
3. บริเวณพื้นที่ข้างเคียงมีท่าเรือที่เกี่ยวข้องกับการขนถ่ายน้ํามันจากเรือและการจอดเรือสนับสนุนการปิโตรเลียมในอ่าวไทย อาทิ บริษัท ปตท.สผ. ท่าเรือ ปตท. สงขลา แท่นเทียบเรือคลังน้ํามันร่วมบริษัท เชฟรอน เชลล์ เอสโซ่ สงขลา บริษัท ปตท. น้ํามันและการค้าปลีก จํากัด (มหาชน) คลังปิโตรเลียมสงขลา
4. หน่วยงานทรัพยากรธรรมชาติและสิ่งแวดล้อมจังหวัดสงขลาเก็บตัวอย่างน้ําทะเล เพื่อนําไปวิเคราะห์ค่าน้ําและตรวจสอบชนิดของน้ํามัน บริษัท ปตท.สผ. นําแผ่นกั้นคราบน้ํามัน (บูม) กั้นบริเวณพื้นที่ที่คาดว่าจะมีคราบน้ํามันรั่วไหลเข้าไปบริเวณชายฝั่งชุมชน และนําซับน้ํามันด้วยแผ่นซับคราบน้ํามัน
5. หน่วยงานป้องกันและบรรเทาสาธารณภัยจังหวัดสงขลาจัดตั้งศูนย์บัญชาการเหตุการณ์ขจัดคราบน้ํามัน อําเภอสิงหนคร เพื่อบูรณาการระหว่างหน่วยงานที่เกี่ยวข้อง
ทั้งนี้ การหารือและการพิจารณาแนวทางการเยียวยาให้กับผู้ที่ได้รับผลกระทบดําเนินการไปด้วยความเรียบร้อย ซึ่งจากการตรวจสอบไม่พบคราบน้ํามันแล้ว
รัฐบาลไทย-ข่าวทำเนียบรัฐบาล-พม. ปั้นร้านค้าสหกรณ์ ช่วยชุมชนการเคหะฯ ลดค่าครองชีพ ชอปสินค้าดี ราคาถูก
วันจันทร์ที่ 20 มีนาคม 2566
พม. ปั้นร้านค้าสหกรณ์ ช่วยชุมชนการเคหะฯ ลดค่าครองชีพ ชอปสินค้าดี ราคาถูก
พม. ปั้นร้านค้าสหกรณ์ ช่วยชุมชนการเคหะฯ ลดค่าครองชีพ ชอปสินค้าดี ราคาถูก
เมื่อวันที่ 17 มี.ค. 66เวลา 12.45 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดงานส่งเสริมและสนับสนุนกิจกรรมร้านค้าสหกรณ์ภายในชุมชนการเคหะแห่งชาติ (กคช.) พร้อมมอบป้ายร้านค้าสหกรณ์บริการชุมชนบ้านเอื้ออาทรบางบัวทอง จํากัด และร้านค้าสหกรณ์บริการชุมชนบ้านเอื้ออาทรรัตนาธิเบศร์ (ท่าอิฐ) จํากัด อีกทั้งมอบวุฒิบัตรขอบคุณ บริษัท พรอคเตอร์ แอนด์ แกมเบิล แมนูแฟคเจอริ่ง (ประเทศไทย) จํากัด หรือ P&G ที่สนับสนุนกิจกรรมร้านค้าสหกรณ์ฯ และมอบถุงยังชีพให้ผู้แทนชุมชนโครงการบ้านเอื้ออาทรรัตนาธิเบศร์ (ท่าอิฐ) และครอบครัวเปราะบางในชุมชนบ้านเอื้ออาทรบางบัวทอง 1 นอกจากนี้ เยี่ยมชมร้านค้าสหกรณ์ฯ ศูนย์ดูแลและฟื้นฟูสุขภาพผู้สูงอายุ (Elderly Day Care) และบูธกิจกรรมขยะแลกของ P&G โดยนายทวีพงษ์ วิชัยดิษฐ ผู้ว่าการการเคหะแห่งชาติ กล่าวรายงาน ทั้งนี้ นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมคณะผู้บริหาร นางระวีพรรณ แก้วเพียงเพ็ญ รองผู้ว่าราชการจังหวัดนนทบุรี และผู้แทนภาคีเครือข่าย เข้าร่วมงาน ณ โครงการบ้านเอื้ออาทรบางบัวทอง 1 จังหวัดนนทบุรี
นายจุติ กล่าวว่า รัฐบาลให้ความสําคัญต่อการพัฒนาที่อยู่อาศัยสําหรับประชาชนผู้มีรายได้น้อยถึงปานกลางและครัวเรือนเปราะบาง เพื่อการพัฒนาคุณภาพชีวิตที่ดีอย่างมั่นคง จึงได้มอบหมายกระทรวง พม. โดยการเคหะแห่งชาติ (กคช.) ขับเคลื่อนการพัฒนาโครงการที่อยู่อาศัยที่ได้มาตรฐาน มีสภาพแวดล้อมที่ดี ควบคู่กับการสร้างเศรษฐกิจชุมชนที่เข้มแข็ง ด้วยการส่งเสริมและพัฒนาอาชีพรายได้ให้กับประชาชนผู้อยู่อาศัย วันนี้ มีการจัดงานส่งเสริมและสนับสนุนกิจกรรมร้านค้าสหกรณ์ภายในชุมชน กคช. โดยได้รับการสนับสนุนจากภาคธุรกิจเอกชน คือ P&G คัดสรรสินค้าที่มีคุณภาพ ราคาถูก มาจําหน่ายในร้านค้าสหกรณ์ฯ เป็นการช่วยลดภาระค่าใช้จ่ายและค่าครองชีพ อีกทั้งชาวชุมชนสามารถนําผลิตภัณฑ์ของตนมาฝากขายเพื่อเพิ่มรายได้ให้กับตนเองและครอบครัวได้อีกทางหนึ่งด้วย ทั้งนี้ จะมีการขยายผลของโครงการดังกล่าวไปยังชุมชน กคช. ทั่วประเทศ
นายจุติ กล่าวเพิ่มเติมว่า โครงการบ้านเอื้ออาทรบางบัวทอง 1 จังหวัดนนทบุรี ได้รับรางวัลระดับประเทศในระดับดีเลิศจากกรมส่งเสริมสหกรณ์ติดต่อกัน 4 ปีซ้อน ตั้งแต่ปี 2560 - 2563 ซึ่งมีนิติบุคคลอาคารชุดฯ บริหารจัดการชุมชนที่มีผู้อยู่อาศัยประมาณ 8,000 คน ด้วยระบบสหกรณ์ มีผลประกอบการที่มีกําไรสามารถปันผลให้สมาชิกประมาณร้อยละ 10 ทุกปี โดยร้านค้าสหกรณ์ฯ ได้รับเฉลี่ยคืนร้อยละ 6 - 10 ต่อปี และนําผลกําไรมาใช้ในกิจกรรมสาธารณประโยชน์ต่างๆ ของชุมชน รวมถึงสวัสดิการให้แก่สมาชิก เช่น ทุนการศึกษา และการเยี่ยมไข้สมาชิกในกรณีเจ็บป่วย เป็นต้น
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-ชาวประมงขอบคุณ“เฉลิมชัย-อลงกรณ์”ทำได้ไวทำได้จริง ช่วยชาวประมงทั่วประเทศ
วันจันทร์ที่ 20 มีนาคม 2566
ชาวประมงขอบคุณ“เฉลิมชัย-อลงกรณ์”ทําได้ไวทําได้จริง ช่วยชาวประมงทั่วประเทศ
ชาวประมงขอบคุณ“เฉลิมชัย-อลงกรณ์”ทําได้ไวทําได้จริง ช่วยชาวประมงทั่วประเทศลดรายจ่ายยกเว้นค่าธรรมเนียม-ใบอนุญาตประมงพื้นบ้านกว่า5 หมื่นลําและประมงเพาะเลี้ยง1.6 หมื่นราย
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานคณะกรรมการฟื้นฟูและพัฒนาศักยภาพการประมงไทยเปิดเผยวันนี้ว่า กลุ่มชาวประมงพื้นบ้านใน23จังหวัดชายทะเลและกลุ่มประมงเพาะเลี้ยงชายฝั่งได้แสดงความขอบคุณ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กรมประมงและประธานคณะกรรมการฟื้นฟูและพัฒนาศักยภาพการประมงไทยที่รับฟังปัญหาความเดือดร้อนจากการประกอบอาชีพเนื่องจากได้รับผลกระทบจากโควิด-19และดําเนินการให้ความช่วยเหลืออย่างรวดเร็วในการยกเว้นค่าธรรมเนียมใบอนุญาตให้ทําการเพาะเลี้ยงสัตว์น้ําในที่จับสัตว์น้ําซึ่งเป็น “สาธารณสมบัติของแผ่นดิน พ.ศ. ...” ให้แก่พี่น้องเกษตรกรผู้เพาะเลี้ยงหอยทะเล สัตว์น้ําในกระชัง และสัตว์น้ําอื่นๆ ที่ทําการเพาะเลี้ยง เพื่อลดภาระค่าใช้จ่ายของเกษตรกรผู้เพาะเลี้ยงสัตว์น้ําและพี่น้องชาวประมงพื้นบ้าน ที่ได้รับผลกระทบจากโควิด -19 โดยเสนอคณะรัฐมนตรีเห็นชอบกฎกระทรวง “ยกเว้นค่าอากรใบอนุญาตให้ใช้เครื่องมือทําการประมงและค่าธรรมเนียมใบอนุญาตทําการประมงพื้นบ้าน พ.ศ. ...” ให้กับพี่น้องประมงพื้นบ้าน ที่ได้รับผลกระทบจากโควิด-19 โดยแบ่งเป็นผู้เพาะเลี้ยงสัตว์น้ํา จํานวนกว่า 16,700 ราย คิดเป็นเงินกว่า 50 ล้านบาท ในพื้นที่ 67 จังหวัด และชาวประมงพื้นบ้าน จํานวนกว่า 50,000 ลํา คิดเป็นเงินกว่า 20 ล้านบาท ในพื้นที่ 23 จังหวัด รวมแล้วสามารถลดภาระค่าใช้จ่ายได้กว่า 70 ล้านบาท
นายอลงกรณ์ กล่าวว่า เรื่องนี้เริ่มต้นจากเมื่อปลายปีที่แล้วกลุ่มประมงเพาะเลี้ยงและกลุ่มประมงพื้นบ้านได้นําเเสนอขอความช่วยเหลือยกเว้นค่าธรรมเนียมและใบอนุญาตในการประชุมกับตนและประมงจังหวัดเพชรบุรีที่วัดอุตตมิงค์ อําเภอบ้านแหลมจังหวัดเพชรบุรีจึงได้รายงานให้ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์เห็นชอบในหลักการและมอบหมายกรมประมงดําเนินการเสนอเรื่องต่อคณะกรรมการฟื้นฟูและพัฒนาศักยภาพการประมงไทย ซึ่งมีนายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานคณะกรรมการฟื้นฟูและพัฒนาศักยภาพการประมงไทย เห็นชอบและให้กระทรวงเกษตรและสหกรณ์ เสนอร่างกฎกระทรวงเข้าที่ประชุมคณะรัฐมนตรีเพื่ออนุมัติ “ยกเว้นค่าธรรมเนียมใบอนุญาตให้ทําการเพาะเลี้ยงสัตว์น้ําในที่จับสัตว์น้ําซึ่งเป็นสาธารณสมบัติของแผ่นดิน พ.ศ. ...” ให้แก่พี่น้องเกษตรกรผู้เพาะเลี้ยงหอยทะเล สัตว์น้ําในกระชัง และสัตว์น้ําอื่นๆ ที่ทําการเพาะเลี้ยง และ “ยกเว้นค่าอากรใบอนุญาตให้ใช้เครื่องมือทําการประมงและค่าธรรมเนียมใบอนุญาตทําการประมงพื้นบ้าน พ.ศ. ...” ให้กับพี่น้องประมงพื้นบ้าน ซึ่งล่าสุดที่ประชุมคณะรัฐมนตรี เมื่อวันอังคารที่ 14 มีนาคม 2566 มีมติเห็นชอบตามข้อเสนอของกระทรวงเกษตรและสหกรณ์ ผ่าน (ร่าง) กฎกระทรวงดังกล่าวทั้ง 2 ฉบับ
“เรามุ่งมั่นในการบริหารจัดการทรัพยากรประมงให้มีความยั่งยืน สร้างความอยู่ดีมีสุขของพี่น้องเกษตรกร ชาวประมง และผู้ประกอบการด้านประมง เพื่อสร้างความมั่นคงด้านอาชีพประมงและด้านเศรษฐกิจของประเทศต่อไป” นายอลงกรณ์ กล่าว
นายอลงกรณ์กล่าวต่อไปว่า จากนี้กรมประมงจะได้เร่งรัดให้ประมงจังหวัดและประมงอําเภอในพื้นที่สร้างความเข้าใจและประชาสัมพันธ์ถึงสิทธิตามกฎหมายดังกล่าวให้เกษตรกรผู้เพาะเลี้ยงสัตว์น้ําและพี่น้องชาวประมงได้รับทราบโดยทั่วกัน .
รัฐบาลไทย-ข่าวทำเนียบรัฐบาล-พม. เตรียมเพิ่มประสิทธิภาพศูนย์ช่วยเหลือสังคมตำบล ใช้มือถือรับแจ้งปัญหาประชาชน 24 ชม.
วันจันทร์ที่ 20 มีนาคม 2566
พม. เตรียมเพิ่มประสิทธิภาพศูนย์ช่วยเหลือสังคมตําบล ใช้มือถือรับแจ้งปัญหาประชาชน 24 ชม.
พม. เตรียมเพิ่มประสิทธิภาพศูนย์ช่วยเหลือสังคมตําบล ใช้มือถือรับแจ้งปัญหาประชาชน 24 ชม.
วันที่ 18 มีนาคม 2566 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมคณะผู้บริหาร ลงพื้นที่จังหวัดพิษณุโลก เพื่อเปิดศูนย์ช่วยเหลือสังคมตําบลบ้านดง ณ องค์การบริหารส่วนตําบลบ้านดง อําเภอชาติตระการ และศูนย์ช่วยเหลือสังคมตําบลบ้านพร้าว ณ วัดบ้านพร้าว อําเภอนครไทย พร้อมมอบถุงยังชีพแก่ครัวเรือนเปราะบาง และครัวเรือนที่ประสบวาตภัย อีกทั้งมอบประกาศนียบัตรแก่อาสาสมัครพัฒนาสังคมและความมั่นคงของมนุษย์(อพม.) เข้มแข็ง และลงพื้นที่มอบป้ายบ้านพอเพียงสําหรับผู้มีรายได้น้อยฐานะยากจน นอกจากนี้ ประชุมติดตามความก้าวหน้า และรับฟังปัญหาอุปสรรค เพื่อพัฒนาและเพิ่มประสิทธิภาพในการขับเคลื่อนศูนย์ช่วยเหลือสังคมตําบล
นายจุติ กล่าวว่า ศูนย์ช่วยเหลือสังคมตําบลจะเป็นตัวแทนของคนในชุมชน ซึ่งศูนย์แห่งนี้ไม่ใช่ของใครคนใดคนหนึ่ง แต่เป็นของคนทุกคนในชุมชน เมื่อเกิดมีปัญหาและต้องการความช่วยเหลือ แล้วไม่สามารถติดต่อหน่วยงานได้ หรือเกิดการติดขัด อีกทั้งทุกท่านมีโทรศัพท์มือถือและนี่คือศูนย์ช่วยเหลือสังคมตําบลที่ให้บริการ 24 ชั่วโมง ไม่มีวันหยุด เพราะว่าทุกคนในตําบลมีสิทธิมาทํางานให้กับศูนย์แห่งนี้ ซึ่งในมือถือมีคนทํางานทุกหน่วยงานอยู่ในนี้ เมื่อใครมีปัญหาเรื่องใดสามารถแจ้งเข้ามาในระบบแจ้งเหตุฉุกเฉินทางสังคม หรือ ESS ผ่าน Line OA แล้วค้นหาชื่อคําว่า ESS Help Me และคนทํางานที่เกี่ยวข้องกับเรื่องนั้นจะสามารถเข้าไปให้ความช่วยเหลือได้ทันที ซึ่งจะเปิดให้บริการประชาชนทั่วประเทศตั้งแต่วันที่ 1 เมษายน 2566 เป็นต้นไป ทั้งนี้ ประธานศูนย์ฯ และคณะทํางานทุกคน จะคอยประสานการช่วยเหลือและแก้ปัญหาให้ชุมชนแบบพุ่งเป้าระดับตําบลและอําเภอ ในขณะที่ผู้ว่าราชการจังหวัดจะแก้ปัญหาแบบพุ่งเป้าระดับจังหวัด ซึ่งรัฐบาลไม่ทิ้งใครไว้ข้างหลัง
#ข่าวพม #พม24ชม #ช่วย24ชั่วโมง
รัฐบาลไทย-ข่าวทำเนียบรัฐบาล-กรมอุตุฯ เตือน พายุฤดูร้อน เปิดรายชื่อจังหวัดรับมือฝนฟ้าคะนอง - ลมแรง - ลูกเห็บตก
วันจันทร์ที่ 20 มีนาคม 2566
กรมอุตุฯ เตือน พายุฤดูร้อน เปิดรายชื่อจังหวัดรับมือฝนฟ้าคะนอง - ลมแรง - ลูกเห็บตก
.....
กรมอุตุนิยมวิทยา เผยในช่วงวันที่ 20 – 22 มี.ค. 66 คลื่นกระแสลมฝ่ายตะวันตกจากประเทศเมียนมา ยังมีผลกระทบต่อ ภาคเหนือ ภาคตะวันออกเฉียงเหนือตอนบน และภาคกลางฝั่งตะวันตก ประกอบกับลมใต้และลมตะวันออกเฉียงใต้ยังคงพัดปกคลุมประเทศไทยตอนบน ในขณะที่ประเทศไทยตอนบนมีอากาศร้อน ทําให้บริเวณดังกล่าวมีพายุฤดูร้อนเกิดขึ้นได้ (ฝนฟ้าคะนอง ลมกระโชกแรง และมีลูกเห็บตกบางพื้นที่ รวมถึงอาจมีฟ้าผ่า)
.
ส่วนลมใต้ ลมตะวันออกเฉียงใต้พัดนําความชื้นจากอ่าวไทยเข้าปกคลุมภาคอีสานตอนล่าง ภาคกลาง ภาคตะวันออก กทม.และปริมณฑล ประกอบกับยังมีหย่อมความกดอากาศต่ําเนื่องจากความร้อนปกคลุมบริเวณประเทศไทยตอนบน ขอให้ประชาชนระมัดระวังฝนฟ้าคะนอง ลมกระโชกแรง ที่อาจจะเกิดขึ้นในระยะนี้ไว้ด้วย
.
สําหรับลมตะวันออกและลมตะวันออกเฉียงใต้พัดปกคลุมอ่าวไทย ภาคใต้ และทะเลอันดามัน ทําให้ภาคใต้มีฝนฟ้าคะนองบางแห่ง
.
พื้นที่เสี่ยงภัยสูง
จ.แม่ฮ่องสอน เชียงใหม่ เชียงราย ลําปาง พะเยา น่าน ตาก เลย ชัยภูมิ ขอนแก่น หนองบัวลําภู อุดรธานี นครราชสีมา กาญจนบุรี อุทัยธานี สระบุรี
.
พื้นที่เฝ้าระวังฝนฟ้าคะนองและลมกระโชกแรง
- ภาคเหนือ
จ.แม่ฮ่องสอน เชียงใหม่ เชียงราย ลําพูน ลําปาง พะเยา น่าน ตาก และอุทัยธานี
- ภาคตะวันออกเฉียงเหนือ
จ.เลย ชัยภูมิ ขอนแก่น หนองบัวลําภู อุดรธานี และนครราชสีมา
- ภาคกลาง
จ.กาญจนบุรี และสระบุรี
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผู้มีรายได้น้อยอีสานสุดฮอตฝึกทักษะดิจิทัลรับ 4.0 ขายสินค้าออนไลน์ รับเครื่องมือทำกินสร้างรายได้ที่มั่นคง
วันจันทร์ที่ 20 มีนาคม 2566
ผู้มีรายได้น้อยอีสานสุดฮอตฝึกทักษะดิจิทัลรับ 4.0 ขายสินค้าออนไลน์ รับเครื่องมือทํากินสร้างรายได้ที่มั่นคง
ผู้มีรายได้น้อยเขตภาคอีสาน ฝึกทักษะด้านดิจิทัล นําสินค้าพื้นบ้านภูมิปัญญาท้องถิ่นขายบนโลกออนไลน์ กระแสตอบรับสุดฮอต เพิ่มรายได้ ปรบมือให้รัฐ จัดเครื่องมือทํากินส่งเสริมอาชีพอิสระ หวังก้าวผ่านความยากจน
รัฐบาลไทย-ข่าวทำเนียบรัฐบาล-ข่าวดี! ครม. ปรับเกณฑ์สินเชื่อช่วยผู้ประกอบการจังหวัดชายแดนใต้ ครอบคลุมผู้กู้รายเดิม เข้าถึงสภาพคล่อง
วันจันทร์ที่ 20 มีนาคม 2566
ข่าวดี! ครม. ปรับเกณฑ์สินเชื่อช่วยผู้ประกอบการจังหวัดชายแดนใต้ ครอบคลุมผู้กู้รายเดิม เข้าถึงสภาพคล่อง
.....
ที่ประชุม ครม. (14 มี.ค. 66) เห็นชอบปรับเกณฑ์โครงการสินเชื่อผู้ประกอบการจังหวัดชายแดนใต้ ซึ่งเป็นการทบทวนมติ ครม. เมื่อวันที่ 20 ธ.ค. 65 เพื่อช่วยเหลือผู้ประกอบการในพื้นที่สามจังหวัดชายแดนภาคใต้ ให้มีเงินทุนหมุนเวียนเพียงพอในการลงทุนและดําเนินธุรกิจได้อย่างต่อเนื่อง โดยมีสาระสําคัญ คือ
.
1. ขยายกลุ่มผู้ขอสินเชื่อให้ครอบคลุมลูกหนี้รายเดิมที่เคยได้รับสินเชื่อมาแล้วเกิน 5 ปี เข้าร่วมโครงการได้ จากเดิมจะต้องไม่เคยได้รับสินเชื่อหรือได้รับสินเชื่อมาแล้วไม่เกิน 5 ปี
2. ปรับปรุงวงเงินโครงการ 25,000 ล้านบาท ออกเป็น 2 ส่วน
รัฐบาลไทย-ข่าวทำเนียบรัฐบาล-ครม. เห็นชอบ 7.7 พันล้าน ช่วย 300 ชุมชน ใน 35 จว. ที่ต้องรื้อย้ายจากการสร้างระบบราง ให้ 2.7 หมื่นครัวเรือน มีที่อยู่อาศัยอย่างมั่นคง
วันจันทร์ที่ 20 มีนาคม 2566
ครม. เห็นชอบ 7.7 พันล้าน ช่วย 300 ชุมชน ใน 35 จว. ที่ต้องรื้อย้ายจากการสร้างระบบราง ให้ 2.7 หมื่นครัวเรือน มีที่อยู่อาศัยอย่างมั่นคง
.....
ครม. เห็นชอบ โครงการแก้ปัญหาที่อยู่อาศัยผู้มีรายได้น้อยในชุมชนที่ได้รับผลกระทบจากการพัฒนาระบบราง วงเงิน 7,718.94 ล้านบาท ระยะเวลาดําเนินการ 2566 – 2570 แบ่งเป็นงบสําหรับการสร้างด้านสาธารณูปโภคที่จําเป็นของชุมชนเฉลี่ย 80,000 บาท/ครัวเรือน งบแบ่งเบาภาระค่าใช้จ่ายในการจัดการที่อยู่อาศัยชั่วคราว รื้อถอน ขนย้าย ระหว่างรอที่อยู่อาศัยใหม่เฉลี่ย 80,000 บาท/ครัวเรือน และ สินเชื่อเพื่อที่อยู่อาศัยใหม่เฉลี่ยไม่เกิน 250,000 บาท/ครัวเรือน
.
แนวทางคือ ทําสัญญาเช่าระยะยาวกับเจ้าของที่ดิน หรือจัดซื้อที่ดินใหม่นอกชุมชนเดิม พัฒนาที่อยู่อาศัยที่เหมาะกับบริบทของชุมชน และพัฒนาความมั่นคงด้านเศรษฐกิจและสังคม เช่น ระบบจัดการด้านการเงิน ระบบสวัสดิการ เพื่อให้ชุมชนที่ต้องรื้อย้ายเพื่อเตรียมพื้นที่ในการก่อสร้างระบบราง ใน 35 จังหวัด 300 ชุมชน 27,084 ครัวเรือน เข้าถึงสวัสดิการขั้นพื้นฐานด้านที่อยู่อาศัยและเปลี่ยนสถานะจากผู้บุกรุกที่ดินของรัฐ เป็น ผู้อยู่อาศัยในชุมชน อย่างถูกต้องตามกฎหมาย
.
อ่านเพิ่มเติม คลิก >>https://www.thaigov.go.th/news/contents/details/66160
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ. แนะหญิงไทย “ตรวจเต้านมเป็นประจำ” หลังพบรายงานปี 65 หญิงไทยเป็น “มะเร็งเต้านม” กว่า 3 หมื่นราย
วันจันทร์ที่ 20 มีนาคม 2566
สธ. แนะหญิงไทย “ตรวจเต้านมเป็นประจํา” หลังพบรายงานปี 65 หญิงไทยเป็น “มะเร็งเต้านม” กว่า 3 หมื่นราย
.....
จากข้อมูลสถิติของกระทรวงสาธารณสุข (Health Data Center) ปี 65 พบว่า สถานการณ์โรคมะเร็งในผู้หญิงไทยมีแนวโน้มเพิ่มขึ้น โดย “มะเร็งเต้านม” มีผู้ป่วยจํานวน 38,559 ราย รองลงมา คือ มะเร็งปากมดลูก จํานวน 12,956 ราย แบ่งช่วงอายุผู้ป่วยที่เป็นมะเร็งเต้านม พบว่า
.
• อายุ 60 ปี ขึ้นไป จํานวน 19,776 ราย
• อายุ 50 - 59 ปี จํานวน 12,181 ราย
• อายุ 40 - 49 ปี จํานวน 5,177 ราย
.
แล้วประชาชนกลุ่มใดบ้าง? ที่มีความเสี่ยงต่อการเกิดโรคมะเร็งเต้านม:
.
> หญิงที่มีอายุมากกว่า 40 ปีขึ้นไป
> มีประวัติครอบครัวเป็นมะเร็งเต้านม มะเร็งรังไข่ หรือมีประวัติเคยเป็นมะเร็งเต้านมมาก่อน หรือเคยมีก้อนบริเวณเต้านมที่ผลการตรวจพบว่าผิดปกติ
> มีประจําเดือนครั้งแรก ก่อนอายุ 12 ปี หมดประจําเดือนหลังอายุ 55 ปี
> เคยรับการฉายรังสีบริเวณทรวงอกก่อนอายุ 30 ปี
> ผู้หญิงที่สูบบุหรี่จัด ดื่มสุรา ไม่ออกกําลังกาย
> ผู้ที่มีอายุ 15 - 49 ปี ที่น้ําหนักตัวเพิ่มขึ้น 10 กิโลกรัม จะมีโอกาสเกิดมะเร็งเต้านมเพิ่มขึ้น18 %
> ผู้ชายมีสิทธิเป็นมะเร็งเต้านมได้ 1 ใน 100 ของผู้ป่วยเป็นมะเร็งเต้านม
.
ทั้งนี้ กรมอนามัยจึงแนะนําให้หญิงไทยที่มีอายุตั้งแต่ 20 ปีขึ้นไป ควรเริ่มฝึกทักษะการตรวจเต้านมด้วยตนเอง เป็นประจําทุกเดือน ซึ่งจะทําให้รู้ถึงสภาพที่เป็นปกติของเต้านม หากเกิดความผิดปกติของเต้านม ก็จะสามารถเข้ารับการรักษาได้อย่างทันท่วงที
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส ประชุมบอร์ด สคส.
วันจันทร์ที่ 20 มีนาคม 2566
ดีอีเอส ประชุมบอร์ด สคส.
ดีอีเอส ประชุมบอร์ด สคส.
วันนี้ (20 มี.ค. 66) - ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมประชุมคณะกรรมการกํากับ สํานักงานคณะกรรมการคุ้มครองข้อมูลส่วนบุคคล (สคส.) โดยมี พลเอกเดชา พลสุวรรณ ประธานกรรมการ สคส. เป็นประธานในการประชุม ณ ห้องประชุม 803 ชั้น 8 กระทรวงดิจิทัลเพื่อเศรษฐกิจและสังคม
_____________
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานในพิธีเปิดการฝึกอบรมหลักสูตรนักบริหารการพัฒนาการเกษตรและสหกรณ์ระดับสูง (นบส.) รุ่นที่ 83
วันจันทร์ที่ 20 มีนาคม 2566
รองปลัดกระทรวงเกษตรและสหกรณ์เป็นประธานในพิธีเปิดการฝึกอบรมหลักสูตรนักบริหารการพัฒนาการเกษตรและสหกรณ์ระดับสูง (นบส.) รุ่นที่ 83
รองปลัดกระทรวงเกษตรและสหกรณ์เป็นประธานในพิธีเปิดการฝึกอบรมหลักสูตรนักบริหารการพัฒนาการเกษตรและสหกรณ์ระดับสูง (นบส.) รุ่นที่ 83 และบรรยายพิเศษในหัวข้อยุทธศาสตร์และนโยบายของรัฐมนตรีว่าการกระทรวงเกษตรและสหกรณ์
วันที่ 20 มีนาคม 2566 เวลา 10.00 น. ปลัดกระทรวงเกษตรและสหกรณ์มอบหมายให้รองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) เป็นประธานในพิธีเปิดการฝึกอบรมหลักสูตร “นักบริหารการพัฒนาการเกษตรและสหกรณ์ระดับสูง (นบส.) รุ่นที่ 83” และบรรยายพิเศษในหัวข้อ “ยุทธศาสตร์และนโยบายของรัฐมนตรีว่าการกระทรวงเกษตรและสหกรณ์” ผ่านระบบอิเล็กทรอนิกส์
โดยรองปลัดฯ ได้กล่าวเปิดและให้โอวาทแก่ผู้เข้าร่วมอบรมหลักสูตร นบส. รุ่นที่ 83 จํานวน 116 ราย และได้บรรยายถึงกรอบ 5 ยุทธศาสตร์และ 15 นโยบายสําคัญของรัฐมนตรีว่าการกระทรวงเกษตรและสหกรณ์ เพื่อใช้เป็นกรอบในการพัฒนาและแก้ไขปัญหาภาคการเกษตรให้กับเกษตรกร และนํานโยบายไปเชื่อมโยงบูรณาการและปฏิบัติให้สอดคล้องกับสถานการณ์ ศักยภาพ สภาพปัญหาในแต่ละพื้นที่ ซึ่งกรอบ 5 ยุทธศาสตร์ ประกอบด้วย 1. ยุทธศาสตร์ตลาดนําการผลิต 2. ยุทธศาสตร์เทคโนโลยีเกษตร 3. ยุทธศาสตร์ 3S คือ Safety-Security-Sustainability 4. ยุทธศาสตร์การบริหารเชิงรุกแบบบูรณาการกับทุกภาคส่วน และ 5. ยุทธศาสตร์เกษตรกรรมยั่งยืนตามแนวทางศาสตร์พระราชา โดยให้ปี 2566 เป็นปีที่มุ่งสร้างความเข้มแข็งให้กับภาคเกษตรกรรม อาทิ การสร้างความเข้มแข็งให้กับเกษตรกรและสถาบันเกษตรกร, การเร่งผลักดันการลดการปลดปล่อยก๊าซเรือนกระจกในภาคเกษตร, การเร่งประชาสัมพันธ์สร้างการรับรู้การดําเนินนโยบายของกระทรวงให้ทั่วถึง, การพัฒนาเทคโนโลยีและนวัตกรรมทางการเกษตร, การส่งเสริมเกษตรปลอดภัย, การผลักดันค่าตอบแทนให้กับอาสาสมัครเกษตรหมู่บ้าน (อกม.), การบริหารจัดการน้ําอย่างมีประสิทธิภาพ, การเร่งขับเคลื่อน BCG Model ไปสู่การปฏิบัติให้สัมฤทธิ์ผลตามเป้าหมายของนโยบายรัฐบาล, ส่งเสริมความรู้พืชเศรษฐกิจใหม่ผลักดันไทยเป็นครัวโลก, การผลักดันให้กระทรวงเกษตรและสหกรณ์เป็นกระทรวงเศษฐกิจอย่างแท้จริง, การปฏิบัติงานด้วยความโปร่งใส ตรวจสอบได้ และการให้ความสําคัญกับเกษตรกรเหมือนคนในครอบครัวเดียวกัน
รัฐบาลไทย-ข่าวทำเนียบรัฐบาล-คกก.ผู้สูงอายุแห่งชาติ หนุนเงินกู้ประกอบอาชีพผู้สูงอายุ 5,500 ราย 165ล้านบาท  พร้อม เห็นชอบประกาศสดุดีเกียรติคุณ “ปราชญ์เกษตรของแผ่นดิน”  ประยงค์  รณรงค์ เป็นผู้สูงอายุแห่งชาติ
วันจันทร์ที่ 20 มีนาคม 2566
20/03/2566
คกก.ผู้สูงอายุแห่งชาติ หนุนเงินกู้ประกอบอาชีพผู้สูงอายุ 5,500 ราย 165ล้านบาท  พร้อม เห็นชอบประกาศสดุดีเกียรติคุณ “ปราชญ์เกษตรของแผ่นดิน”  ประยงค์  รณรงค์ เป็นผู้สูงอายุแห่งชาติ
คกก.ผู้สูงอายุแห่งชาติ หนุนเงินกู้ประกอบอาชีพผู้สูงอายุ 5,500 ราย 165ล้านบาท  พร้อม เห็นชอบประกาศสดุดีเกียรติคุณ “ปราชญ์เกษตรของแผ่นดิน”  ประยงค์  รณรงค์ เป็นผู้สูงอายุแห่งชาติ ประจําปี 2566
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า วันนนี้ (20 มี.ค.) ที่ประชุมคณะรัฐมนตรีผู้สูงอายุแห่งชาติ ซึ่งมีนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมผ่านระบบ Zoom เพื่อขับเคลื่อนนโยบายการดําเนินงานด้านผู้สูงอายุ
โดยที่ประชุม เห็นชอบให้ดําเนินการจัดงานสมัชชาผู้สูงอายุระดับชาติรองรับสังคมสูงวัย ปี 2566 ในวันที่ 4 เมษายน 2566 ที่ โรงแรม ทีเค ถ.แจ้งวัฒนะ กรุงเทพมหานคร รวมถึงสนับสนุนการกู้ยืมเงินทุนประกอบอาชีพของผู้สูงอายุ จํานวน 5,500 ราย เป็นเงิน 165,000,000 บาท และโครงการที่ขอรับการสนับสนุนในการดําเนินโครงการ/กิจกรรม ด้านผู้สูงอายุ จํานวน 200 โครงการ เป็นเงิน 20,000,000 บาท มากไปกว่านั้น ที่ประชุมยังได้พิจารณาให้ความเห็นชอบการประกาศสดุดีเกียรติคุณยกย่องผู้สูงอายุแห่งชาติ ประจําปีพุทธศักราช 2566 ให้นายประยงค์ รณรงค์ อายุ 79 ปี ปราชญ์ด้านการเกษตรจาก จังหวัดนครศรีธรรมมราช เป็นผู้สูงอายุแห่งชาติ ประจําปี 2566
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีผลักดันกฎหมาย กยศ. สำเร็จ เริ่มมีผลบังคับใช้แล้ว (20 มีนาคม 2566) สร้างความเป็นธรรม ขยายโอกาสในการเข้าถึงการศึกษาอย่างเท่าเทียม
วันจันทร์ที่ 20 มีนาคม 2566
โฆษกรัฐบาลเผย นายกฯ ยินดีผลักดันกฎหมาย กยศ. สําเร็จ เริ่มมีผลบังคับใช้แล้ว (20 มีนาคม 2566) สร้างความเป็นธรรม ขยายโอกาสในการเข้าถึงการศึกษาอย่างเท่าเทียม
โฆษกรัฐบาลเผย นายกฯ ยินดีผลักดันกฎหมาย กยศ. สําเร็จ เริ่มมีผลบังคับใช้แล้ว (20 มีนาคม 2566) สร้างความเป็นธรรม ขยายโอกาสในการเข้าถึงการศึกษาอย่างเท่าเทียม
วันนี้ (20 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีและขอบคุณการทํางานของทุกหน่วยงานที่เกี่ยวข้อง ในการมีส่วนร่วมผลักดันพระราชบัญญัติ กองทุนเงินให้กู้ยืมเพื่อการศึกษา (ฉบับที่ 2) พ.ศ. 2566 ให้สําเร็จ โดยมีผลบังคับใช้แล้ววันนี้ (20 มีนาคม 2566) ถือเป็นผลงานสําคัญของรัฐบาล ในการสร้างความเป็นธรรมให้แก่ผู้กู้ยืมเงินและผู้ค้ําประกัน ขยายโอกาสในการเข้าถึงการศึกษามากขึ้น พร้อมส่งเสริมการศึกษาและพัฒนาบุคลากรของประเทศชาติเพื่อขับเคลื่อนประเทศ
โฆษกประจําสํานักนายกรัฐมนตรีกล่าวว่า เว็บไซต์ราชกิจจานุเบกษาได้เผยแพร่ พระราชบัญญัติกองทุนเงินให้กู้ยืมเพื่อการศึกษา (ฉบับที่ 2) พ.ศ. 2566 สาระสําคัญของ"พ.ร.บ.กยศ."ฉบับนี้ อยู่ที่ มาตรา 18 และ 44 เกี่ยวกับการคิดอัตราดอกเบี้ยการกู้ยืมกองทุนกยศ.โดยบัญญัติให้เก็บดอกเบี้ยไม่เกิน 1% และคิดค่าปรับการผิดนัดชําระหนี้ ที่ไม่เกินร้อยละ 0.5% (จากเดิมที่กําหนดให้เก็บดอกเบี้ยไม่เกิน 7.5% ต่อปี และคิดค่าปรับการผิดนัดชําระหนี้ ไม่เกินร้อยละ 1.5% ต่อเดือน) ซึ่งกฎหมายที่แก้ไขเพิ่มเติมนี้จะใช้ทั้งกับผู้กู้ยืมเงินรายใหม่ ผู้ชําระหนี้คืนอยู่ และผู้ค้ําประกันในปัจจุบันด้วย โดยมีประเด็นสําคัญ 3 ประเด็น ดังนี้
1.) ผู้กู้ยืม กยศ. จะสามารถเลือกประเภทของการศึกษาที่หลากหลายมากขึ้น โดยครอบคลุมการศึกษาในหลักสูตรอาชีพ เพื่อยกระดับทักษะ สมรรถนะ (Reskill/Upskill) และการเรียนรู้ตลอดชีวิต (Life Long Learning)
2.) การกู้ยืมเงินจะสะดวกมากขึ้น ไม่ต้องมีผู้ค้ําประกันในทุกกรณี โดย กยศ. จะช่วยให้ข้อมูลแก่นักเรียนหรือนักศึกษาประกอบการตัดสินใจก่อนเลือกสาขาที่เรียนเพื่อวางแผนอนาคต รวมทั้งสามารถขยายให้กู้ยืมเงินเรียนได้เกินเวลาที่หลักสูตรกําหนด หากมีความจําเป็น
3.) แก้ไขโครงสร้างสินเชื่อเพื่อให้ผู้กู้ยืมสามารถชําระหนี้ได้ตามกําลังและความสามารถในการหารายได้ สร้างวินัยในการชําระเงินคืนกองทุนเพื่อสร้างความยั่งยืนให้กับกองทุน โดยกําหนดให้มีระยะเวลาปลอดหนี้, เลือกผ่อนชําระเป็นรายเดือน รายไตรมาส หรือรายปีได้, ตัดชําระหนี้จากต้นเงินดอกเบี้ย และเงินเพิ่ม รวมทั้งช่วยผ่อนผันการชําระหนี้ได้ทุกช่วงเวลา
“นายกรัฐมนตรีให้ความสําคัญกับการศึกษาของเยาวชนไทยในลําดับต้นตลอดการทํางานที่ผ่านมา โดยเน้นย้ําว่าประชาชนต้องสามารถเข้าถึงการศึกษาได้อย่างเท่าเทียม การแก้ไขเพิ่มเติม พ.ร.บ. กยศ. ฉบับที่ 2 นี้ จึงเป็นประโยชน์อย่างยิ่งแก่ทั้งผู้กู้ยืมและผู้ค้ําประกัน ช่วยให้การชําระหนี้มีความเป็นธรรม สอดคล้องกับความสามารถในการชําระหนี้ รวมทั้งยังเป็นการส่งเสริมการศึกษาในทุกประเภทเพื่อรองรับการเรียนรู้ โดยถือเป็นความสําเร็จของรัฐบาลในการพัฒนาบุคลากรที่เปรียบเสมือนอนาคตของประเทศชาติต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมเจ้าท่า อบรมพนักงานผู้ให้บริการในคลองแสนแสบ
วันจันทร์ที่ 20 มีนาคม 2566
กรมเจ้าท่า อบรมพนักงานผู้ให้บริการในคลองแสนแสบ
...
กรมเจ้าท่า อบรมพนักงานผู้ให้บริการในคลองแสนแสบ
เมื่อวันที่ 19 มีนาคม 2566 นายพิทักษ์ วัฒนพงศ์พิศาล ผู้อํานวยการสํานักความปลอดภัยและสิ่งแวดล้อมทางน้ํา เป็นประธานเปิดงาน ในการอบรมพนักงานผู้ให้บริการในคลองแสนแสบ ผู้ควบคุมเรือ ผู้ใช้เครื่องจักรยนต์ กะลาสี และพนักงานเก็บค่าโดยสารของ บริษัท ครอบครัวขนส่ง (2002) จํากัด เพื่อให้ความรู้และซักซ้อมความเข้าใจในการปฏิบัติงานในการให้บริการแก่ประชาชนที่ใช้บริการเรือในคลองแสบแสบ พร้อมอบรมการปฐมพยาบาลเบื้องต้นจากทีมกู้ชีพฉุกเฉินและการดับไฟเบื้องต้นจากสถานีดับเพลิงหัวหมาก
ทั้งนี้ ได้เน้นย้ําเรื่องความปลอดภัยในการเดินเรือในคลองแสนแสบ การดูแลรักษาตัวเรือ การควบคุมกํากับการปฏิบัติเพื่อความปลอดภัยไม่ให้เกิดอุบัติเหตุในคลองแสนแสบ ดําเนินการโดย กลุ่มตรวจการเดินเรือ (สํานักงานเจ้าท่าสาขากรุงเทพมหานคร) นําโดยนายทวีพงษ์ จันทร์งาม รักษาการในตําแหน่งหัวหน้ากลุ่มตรวจการเดินเรือ และคณะ ร่วมเป็นวิทยากร ณ บริษัท ครอบครัวขนส่ง (2002) จํากัด กรุงเทพมหานคร ทั้งนี้ ได้เน้นย้ําให้ผู้เข้าอบรมให้ความสําคัญกับการอบรมในครั้งนี้ พร้อมนําความรู้ที่ได้ในการอบรม นําไปใช้ในการปฏิบัติงานให้ถูกต้องและเหมาะสมต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีจังหวัดภูเก็ต และภาคอีสาน ติดอันดับใน 50 สถานที่ยอดเยี่ยมของโลกปี 2566 จากนิตยสาร Time รวมทั้งสนามบินสุวรรณภูมิได้อันดับสูงขึ้นจากการจัดอันดับ
วันจันทร์ที่ 20 มีนาคม 2566
20/03/2566
โฆษกรัฐบาลเผย นายกฯ ยินดีจังหวัดภูเก็ต และภาคอีสาน ติดอันดับใน 50 สถานที่ยอดเยี่ยมของโลกปี 2566 จากนิตยสาร Time รวมทั้งสนามบินสุวรรณภูมิได้อันดับสูงขึ้นจากการจัดอันดับ
โฆษกรัฐบาลเผย นายกฯ ยินดีจังหวัดภูเก็ต และภาคอีสาน ติดอันดับใน 50 สถานที่ยอดเยี่ยมของโลกปี 2566 จากนิตยสาร Time รวมทั้งสนามบินสุวรรณภูมิได้อันดับสูงขึ้นจากการจัดอันดับสนามบินยอดเยี่ยมปี 2566
วันที่ 20 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่จังหวัดภูเก็ต และภาคอีสานของประเทศไทย ติดอันดับ 50 สถานที่ยอดเยี่ยมของโลกประจําปี 2566 จากนิตยสาร Time และสนามบินสุวรรณภูมิของประเทศไทย ได้รับการจัดอันดับสนามบินยอดเยี่ยม โดยอยู่ในอันดับที่ 68
โฆษกประจําสํานักนายกรัฐมนตรีเปิดเผยว่า นิตยสาร Time นิตยสารข่าวรายสัปดาห์ของชื่อดังของสหรัฐอเมริกา ได้จัดอันดับให้ จังหวัดภูเก็ต และภาคอีสาน ของประเทศไทย ติดอันดับ 50 สถานที่ยอดเยี่ยมของโลกประจําปี 2566 (2023 World's Greatest Places) โดยทางนิตยสารระบุว่า จังหวัดภูเก็ตมีทิวทัศน์ธรรมชาติและหาดทรายที่งดงาม อีกทั้งยังมีส่วนผสมทางวัฒนธรรมจากงานเทศกาลต่าง ๆ ที่ลงตัว เหมาะสําหรับการท่องเที่ยวกันเป็นครอบครัว รวมถึงมีโรงแรมที่พักทุกระดับและหลากหลายราคา ส่วนภาคอีสาน เป็นสถานที่ที่อาหารมีความเป็นเอกลักษณ์ อาทิ ส้มตํา ลาบ ที่มีรสชาติ เผ็ดและเปรี้ยว อุดมไปด้วยสมุนไพร รวมทั้งภาคอีสานมีสถานที่ท่องเที่ยวทางธรรมชาติ และสถาปัตยกรรมอันสวยงามอีกด้วย ซึ่งการคัดเลือก 2023 World's Greatest Places มาจากการเสนอชื่อจากเครือข่ายของสื่อมวลชนและนักเขียนของนิตยสาร Time จากทั่วโลก
โฆษกประจําสํานักนายกรัฐมนตรีระบุอีกว่า สกายแทร็กซ์ (Skytrax) สถาบันวิจัยอิสระด้านธุรกิจการบิน และขนส่งทางอากาศ ได้จัดอันดับให้สนามบินสุวรรณภูมิ กรุงเทพฯ ประเทศไทย ได้รับรางวัลสนามบินยอดเยี่ยมอันดับที่ 68 ประจําปี 2566 (World Airport Award 2023) ซึ่งขยับดีขึ้นกว่าปีที่แล้วถึง 9 อันดับ ที่อยู่ในอันดับ 77 โดยการจัดอันดับได้พิจารณาจากคะแนนที่ลูกค้ามอบให้กับสนามบินในด้านต่าง ๆ ได้แก่ การเช็กอิน การเดินทางขาเข้า การต่อเครื่อง ตลอดจนเรื่องความปลอดภัย การตรวจคนเข้าเมือง และการเลือกซื้อสินค้า
“นายกรัฐมนตรีขอบคุณทุก ๆ ปัจจัยซึ่งมั่นใจว่าเกิดจากความร่วมมือร่วมใจของคนไทยทุกคนที่มีส่วนทําให้ประเทศไทยได้รับเลือกให้รับรางวัลระดับนานาชาติอย่างต่อเนื่อง ทั้งนี้ นายกรัฐมนตรีขอบคุณหน่วยงานที่เกี่ยวข้อง ที่ทํางานอย่างหนักเพื่อพัฒนาคุณภาพด้านการท่องเที่ยว และทุกส่วนที่เกี่ยวข้องกับการท่องเที่ยว สร้างชื่อเสียงแสดงศักยภาพของประเทศไทย ตามนโยบายที่รัฐบาลเน้นย้ํา ในปีนี้ ประเทศไทยพร้อมต้อนรับนักท่องเที่ยวอย่างเต็มทีด้วยการบริการที่ยอดเยี่ยมตามที่เคยปฏิบัติมาอย่างต่อเนื่อง” นายอนุชาฯ กล่าว
รัฐบาลไทย-ข่าวทำเนียบรัฐบาล-​อธิบดี กสร. ขานรับนโยบายรัฐมนตรีว่าการกระทรวงแรงงาน ลงพื้นที่จังหวัดปราจีนบุรี มุ่งคุ้มครองแรงงานเชิงรุก
วันจันทร์ที่ 20 มีนาคม 2566
20/03/2566
​อธิบดี กสร. ขานรับนโยบายรัฐมนตรีว่าการกระทรวงแรงงาน ลงพื้นที่จังหวัดปราจีนบุรี มุ่งคุ้มครองแรงงานเชิงรุก
​อธิบดีกรมสวัสดิการและคุ้มครองแรงงาน (กสร.) ขานรับนโยบายรัฐมนตรีว่าการกระทรวงแรงงาน มุ่งคุ้มครองแรงงานเชิงรุก เพื่อสร้างความรู้ ความเข้าใจการจ้างงานตามมาตรา 11/1
วันที่ 20 มีนาคม 2566 นายนิยม สองแก้ว อธิบดีกรมสวัสดิการและคุ้มครองแรงงาน (กสร.) ลงพื้นที่จังหวัดปราจีนบุรี มุ่งคุ้มครองแรงงานเชิงรุก ตามนโยบายรัฐมนตรีว่าการกระทรวงแรงงาน และตรวจเยี่ยมสถานประกอบกิจการ เพื่อติดตามสถานการณ์ด้านแรงงานจากผลกระทบการปรับอัตราค่าจ้างขั้นต่ําและภาวะเศรษฐกิจ เพื่อลดปัญหาการเลิกจ้าง รวมถึงการจ้างงานตามมาตรา 11/1 แห่งพระราชบัญญัติคุ้มครองแรงงาน (ฉบับที่2) พ.ศ. 2551 โดยมี ผู้บริหารกรม หัวหน้าหน่วยงานสังกัดกระทรวงแรงงานจังหวัดปราจีนบุรี ผู้แทนนายจ้าง ผู้แทนซับคอนแทรค ผู้แทนลูกจ้าง และเจ้าหน้าที่ที่เกี่ยวข้องเข้าร่วมในครั้งนี้ ณ บริษัท อาร์เซลิก ฮิตาชิ โฮม แอพพลายแอนซ์ (ประเทศไทย) จํากัด ตําบลหนองกี่ อําเภอกบินทร์บุรี จังหวัดปราจีนบุรี
อธิบดี กสร. กล่าวว่า การลงพื้นที่ตรวจเยี่ยมครั้งนี้ มีวัตถุประสงค์เพื่อสร้างความรู้ ความเข้าใจ รวมถึงติดตามสถานการณ์ด้านแรงงานจากผลกระทบการปรับอัตราค่าจ้างขั้นต่ํา รวมถึงการจ้างงานตามมาตรา 11/1 แห่งพระราชบัญญัติคุ้มครองแรงงาน (ฉบับที่ 2) พ.ศ. 2551 จากภาวะเศรษฐกิจและการเปลี่ยนแปลงทางเทคโนโลยี จะส่งผลกระทบต่อสถานประกอบกิจการจนอาจทําให้ต้องลดจํานวนลูกจ้าง การเปลี่ยนแปลงสภาพการจ้าง ไปจนถึงการเลิกจ้างหรือปิดกิจการ ป้องกันการละเมิดสิทธิประโยชน์แรงงาน การแลกเปลี่ยนความเห็นและรับฟังปัญหาอุปสรรคร่วมกัน 3 ฝ่าย ได้แก่ ภาครัฐ นายจ้าง และลูกจ้าง ตลอดจนเพื่อส่งเสริมความสัมพันธ์และความเข้าใจอันดีระหว่างนายจ้างกับลูกจ้างให้ตระหนักถึงความสําคัญของการร่วมมือแก้ไขปัญหาในภาวะวิกฤตทําให้สถานประกอบกิจการสามารถดําเนินกิจการต่อไปได้โดยไม่มีการเลิกจ้างหรือเลิกจ้างลูกจ้างน้อยที่สุด หากนายจ้าง เจ้าของสถานประกอบกิจการ ลูกจ้าง และประชาชนทั่วไป มีข้อสงสัยเกี่ยวกับกฎหมายคุ้มครองแรงงาน สามารถติดต่อสอบถามเพิ่มเติมได้ที่ สายด่วน 1506 กด 3 หรือ 1546 หรือสํานักงานสวัสดิการและคุ้มครองแรงงานกรุงเทพมหานคร 10 พื้นที่ หรือ สํานักงานสวัสดิการและคุ้มครองแรงงานจังหวัดทุกจังหวัด
รัฐบาลไทย-ข่าวทำเนียบรัฐบาล-กรมการขนส่งทางบก รายงานยอดผู้ชำระภาษีรถประจำปีเดือนกุมภาพันธ์ 2566
วันจันทร์ที่ 20 มีนาคม 2566
กรมการขนส่งทางบก รายงานยอดผู้ชําระภาษีรถประจําปีเดือนกุมภาพันธ์ 2566
...
กรมการขนส่งทางบก รายงานยอดผู้ชําระภาษีรถประจําปีเดือนกุมภาพันธ์ 2566
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ปัจจุบันกรมการขนส่งทางบก (ขบ.) มีช่องทางการให้บริการประชาชนสําหรับการชําระภาษีรถยนต์และรถจักรยานยนต์หลายช่องทาง โดยมีช่องทางการชําระภาษีออนไลน์ เช่น การชําระภาษีออนไลน์ ผ่านทางเว็บไซต์ ขบ. https://eservice.dlt.go.th แอปพลิเคชัน DLT Vehicle Tax เคาน์เตอร์เซอร์วิส แอปพลิเคชัน mPAY และ Truemoney Wallet ได้รับความนิยมจากประชาชนเพิ่มมากขึ้น เนื่องจากเป็นช่องทางที่มีความสะดวกและไม่ต้องเดินทางมาที่สํานักงานขนส่งอยู่ที่ไหนก็สามารถชําระภาษีได้
สําหรับยอดผู้ชําระภาษีประจําปีเดือนกุมภาพันธ์ 2566 ขบ. สามารถจัดเก็บภาษีรถประจําปีของสํานักงานขนส่งกรุงเทพมหานครพื้นที่ 1 - 5 ได้ทั้งสิ้น 836,928,572.41 บาท มีผู้ใช้บริการชําระภาษีรถประจําปีออนไลน์ รวม 101,047 คัน แบ่งเป็น แอปพลิเคชัน DLT Vehicle Tax 12,174 คัน ผ่านเว็บไซต์ https://eservice.dlt.go.th 72,240 คัน เคาน์เตอร์เซอร์วิส 15,540 คัน ผ่านแอปพลิเคชัน mPAY และ Truemoney Wallet 1,093 คัน ส่วนการใช้บริการรับชําระภาษีรถประจําปี ณ สํานักงานขนส่งกรุงเทพมหานครพื้นที่ 1 - 5 มีผู้ใช้บริการ 399,012 คัน การใช้บริการเลื่อนล้อต่อภาษี (Drive Thru for Tax) 82,786 คัน ศูนย์บริการร่วมคมนาคม 5,168 คัน ที่ทําการไปรษณีย์ 755 คัน ตู้รับชําระภาษีรถประจําปีอัตโนมัติ (Kiosk) 1,740 คัน ชําระผ่าน Shop Thru for Tax 818 คัน รวมมียอดผู้ใช้บริการชําระภาษีประจําเดือนกุมภาพันธ์ 2566 ทั้งสิ้น 591,326 คัน
รองอธิบดีกรมการขนส่งทางบก กล่าวเพิ่มเติมว่า สําหรับผู้ที่ชําระภาษีรถประจําปีผ่านแอปพลิเคชัน DLT Vehicle Tax เมื่อชําระภาษีรถประจําปีผ่านแอปพลิเคชันเรียบร้อยแล้ว สามารถเลือกให้จัดส่งเครื่องหมายการเสียภาษีและใบเสร็จรับเงินทางไปรษณีย์ จะได้รับภายใน 5 วันทําการนับจากวันชําระเงิน หรือเลือกพิมพ์เครื่องหมายการเสียภาษีด้วยตนเองที่ตู้รับชําระภาษีรถประจําปีอัตโนมัติ (Kiosk) ภายในสํานักงานขนส่งกรุงเทพมหานครพื้นที่ 1 - 5 โดยในระหว่างที่รอรับเอกสารระบบจะแสดงหลักฐานการชําระภาษีรถประจําปีชั่วคราว เพื่อให้เจ้าของรถสามารถใช้เป็นหลักฐานแสดงการชําระภาษีจนกว่าจะได้รับเครื่องหมายการเสียภาษีประจําปีจาก ขบ. สําหรับผู้ที่ต้องการชําระภาษีรถประจําปีสามารถชําระล่วงหน้าได้ก่อนครบอายุภาษี 90 วัน รถยนต์อายุการใช้งานเกิน 7 ปี รถจักรยานยนต์อายุการใช้งานเกิน 5 ปี รวมถึงรถที่ค้างชําระภาษีเกิน 1 ปี แต่ไม่เกิน 3 ปี สามารถนํารถเข้าตรวจสภาพ ณ สถานตรวจสภาพรถเอกชนก่อนชําระภาษีล่วงหน้าผ่านระบบออนไลน์ หากประชาชนมีข้อสงสัยหรือต้องการสอบถามเกี่ยวกับการชําระภาษีรถยนต์หรือรถจักรยานยนต์เพิ่มเติมได้ที่ โทร. 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-สปสช. เปิดแอปฯ Clicknic เพิ่มทางเลือกการรักษาทางไกลให้ “ผู้มีสิทธิบัตรทอง” ครอบคลุม 42 โรคไม่ซับซ้อน นำร่องพื้นที่กรุงเทพฯ
วันจันทร์ที่ 20 มีนาคม 2566
สปสช. เปิดแอปฯ Clicknic เพิ่มทางเลือกการรักษาทางไกลให้ “ผู้มีสิทธิบัตรทอง” ครอบคลุม 42 โรคไม่ซับซ้อน นําร่องพื้นที่กรุงเทพฯ
.....
สํานักงานหลักประกันสุขภาพแห่งชาติ (สปสช.) เพิ่มทางเลือกการรักษาให้แก่ผู้มีสิทธิหลักประกันสุขภาพแห่งชาติ (สิทธิบัตรทอง 30 บาท) ที่ป่วยด้วย “โรคทั่วไป” 42 กลุ่มอาการโรค เช่น ตาแดง ท้องร่วง ไข้ หวัด อาหารเป็นพิษ ลมพิษ ผื่น โรคโควิด-19 กลุ่มสีเขียว เป็นต้น สามารถพบแพทย์เพื่อรักษาทางไกลหรือเทเลเมดิซีน (telemedicine) ผ่านแอปพลิเคชัน Clicknic
สําหรับผู้มีสิทธิบัตรทอง (กลุ่มโรคทั่วไป) สามารถรับบริการการรักษาดังกล่าวได้ ดังนี้
> ดาวน์โหลดแอปฯ Clicknic
> คลิกแบนเนอร์ "ผู้ป่วยกลุ่มโรคทั่วไป (สปสช.)"
> บันทึกข้อความสําหรับระบุที่อยู่และสถานที่จัดส่งยา พร้อมระบุอาการ รวมทั้งระบุข้อมูลสุขภาพ
(สามารถใช้เทคโนโลยีตรวจสัญญาณสุขภาพผ่านกล้องมือถือ เพื่อให้แพทย์มีข้อมูลเพิ่มเติมประกอบการรักษาได้)
> กรอกข้อมูลทั้งหมดเสร็จแล้วให้กด "เริ่มขอคําปรึกษา"
> รอเจ้าหน้าที่ตรวจสอบสิทธิและส่งเคสให้แพทย์ทําการติดต่อกลับ (ใช้เวลารอ 10-30 นาที)
> หากมีการสั่งจ่ายยา สามารถรอรับที่บ้านหรือผู้ป่วยไปรับที่ร้านยาใกล้บ้านก็ได้
.
โครงการดังกล่าว จะนําร่องให้บริการในพื้นที่ กทม. ก่อน ทั้งนี้ คนที่มีสิทธิอยู่ในต่างจังหวัดแต่อาศัยอยู่ที่ กทม. ก็สามารถใช้บริการได้เช่นกัน สอบถามรายละเอียดเพิ่มเติมได้ที่ > ไลน์ไอดี @Clicknic
.
อ่านเพิ่มเติม คลิกhttps://www.thaigov.go.th/news/contents/details/66024
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นิรโทษกรรม “อาวุธปืน” เปิดโอกาสให้ขึ้นทะเบียน – ส่งมอบ ภายใน 180 วัน โดยไม่ต้องรับโทษ
วันจันทร์ที่ 20 มีนาคม 2566
นิรโทษกรรม “อาวุธปืน” เปิดโอกาสให้ขึ้นทะเบียน – ส่งมอบ ภายใน 180 วัน โดยไม่ต้องรับโทษ
.....
ครม. เห็นชอบ ร่าง พ.ร.บ.อาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน (ฉบับที่...) พ.ศ. ... ซึ่งเป็นการกําหนดให้ บุคคลที่มีอาวุธปืนและเครื่องกระสุนปืน โดยมิชอบด้วยกฎหมาย นําอาวุธปืนและเครื่องกระสุนปืนดังกล่าวไปขอรับอนุญาตต่อนายทะเบียนท้องที่ให้ถูกกฎหมาย ภายใน 180 วัน นับจากวันที่ พ.ร.บ.ฉบับนี้ใช้บังคับ โดยไม่ต้องรับโทษ
.
และ บุคคลที่มีอาวุธปืน เครื่องกระสุนปืน ที่กฎหมายไม่อนุญาตให้มีและใช้ในครอบครองหรือจําหน่าย เนื่องจากมีประสิทธิภาพในการทําลายสูง เป็นอันตรายต่อประชาชน ให้นําไปมอบแก่หน่วยทหารที่ใกล้ที่สุด ภายใน 180 วัน นับจากวันที่ พ.ร.บ.ฉบับนี้ใช้บังคับ โดยไม่ต้องรับโทษ
.
ฝ่าฝืนมีโทษจําคุกไม่เกิน 1 ปี หรือปรับไม่เกิน 10,000 บาท หรือ ทั้งจําทั้งปรับ
.
อ่านเพิ่มเติม คลิก >>https://www.thaigov.go.th/news/contents/details/66157
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ ลงพื้นที่ จ.พังงา หลังสถานการณ์น้ำเริ่มวิกฤตจากฝนทิ้งช่วง สั่งสำรวจแหล่งน้ำสำรอง เร่งระดมช่วยน้ำกินน้ำใช้ไม่ให้ขาดแคลน
วันจันทร์ที่ 20 มีนาคม 2566
20/03/2566
รองนายกฯ พลเอก ประวิตรฯ ลงพื้นที่ จ.พังงา หลังสถานการณ์น้ําเริ่มวิกฤตจากฝนทิ้งช่วง สั่งสํารวจแหล่งน้ําสํารอง เร่งระดมช่วยน้ํากินน้ําใช้ไม่ให้ขาดแคลน
ลดผลกระทบต่อประชาชนในพื้นที่
วันนี้ (20 มีนาคม 2566) เวลา 14.00 น. พลเอก ประวิตร วงษ์สุวรรณ รองนายกรัฐมนตรี พร้อมคณะ ได้เดินทางลงพื้นที่จังหวัดพังงา รับทราบสถานการณ์วิกฤตน้ําในพื้นที่หลังจากฝนทิ้งช่วง ส่งผลให้แหล่งน้ําธรรมชาติในหลายพื้นที่แห้งขอด โดยมี ผู้ว่าราชการจังหวัดพังงา และหัวหน้าส่วนราชการต่าง ๆ ให้การต้อนรับ โดยรับทราบสรุปสถานการณ์น้ําในพื้นที่ ภาพรวมพื้นที่มีลักษณะเป็นภูเขาและทะเล ประชาชนเดือดร้อนและขาดแคลนน้ําเพื่อการเกษตร ระบบชลประทานมีความจําเป็นเพื่อการเกษตร โดย ปี 2561 - 2566 รัฐบาลดําเนินโครงการแล้วกว่า 248 โครงการ ประชาชนได้รับประโยชน์กว่า 20,000 ครัวเรือน และปี 2567 ได้จัดเตรียมงบประมาณรองรับ 96 โครงการ ประชาชนได้รับประโยชน์ 24,000 ครัวเรือน ซึ่งปัจจุบันน้ําในแหล่งน้ําธรรมชาติเริ่มแห้งขอดจากฝนทิ้งช่วง
จากนั้น รองนายกรัฐมนตรีได้ติดตามความคืบหน้าโครงการฝายคลองกะปง อันเนื่องมาจากพระราชดําริ ณ ตําบลท่านา อําเภอกะปง จังหวัดพังงา โดยภาพรวมสามารถกักเก็บน้ําดิบได้ 120 ลูกบาศ์กเมตร ประชาชนได้รับประโยชน์ 5 หมู่บ้าน 1,082 ครัวเรือน 3,884 คน สามารถสร้างรายได้ให้ประชาชนกว่า 6.3 ล้านบาท พร้อมทั้งพบปะรับฟังปัญหาจากประชาชนในพื้นที่
โดย รองนายกรัฐมนตรีได้กําชับให้ สํานักงานทรัพยากรน้ําแห่งชาติ (สทนช.) สนับสนุนจังหวัดพังงาในการพัฒนาและจัดหาแหล่งน้ําสํารองเร่งด่วนเพิ่มเติมทั้งบนดินและใต้ดิน รองรับระบบประปาหมู่บ้าน และให้ส่วนราชการในพื้นที่ช่วยสนับสนุนสนับสนุนน้ําอุปโภคและบริโภคในพื้นที่เสี่ยงขาดแคลนน้ํา พร้อมทั้งให้พิจารณาแผนงานปี 2567 ให้เชื่อมโยงการเก็บกักน้ําในลําน้ําสายหลักและแหล่งเก็บกักน้ําในพื้นที่ช่วงฤดูฝนมากขึ้น และขอให้กรมฝนหลวงพิจารณาจัดทําฝนหลวงหากมีโอกาสและจําเป็น พร้อมยืนยันการช่วยเหลือจากรัฐบาลจะดําเนินกรต่อเนื่องกันไปและขอเป็นกําลังใจกับประชาชนทุกคนในพื้นที่